=== Udenrigs- og forsvarspolitik ===
Mette Frederiksens politiske fokus som oppositionsleder i 2015-2019 var først og fremmest nationalt, og Danmarks internationale politik, herunder ikke mindst EU-politikken, havde en meget begrænset plads. Socialdemokratiets politik pegede i retning af et mindre engagement i EU.<ref name=lex2>Olesen, Thorsten Borring, [https://denstoredanske.lex.dk/Mette_Frederiksen "Mette Frederiksen"], ''Den Store Danske'', hentet 12. juli 2022</ref> Det var derfor udtryk for et markant kursskifte, da regeringen i marts 2022 på baggrund af [[Ruslands invasion af Ukraine 2022|Ruslands invasion af Ukraine]] indgik et såkaldt "nationalt kompromis om dansk sikkerhedspolitik" med Venstre, SF, Konservative og Radikale Venstre.<ref>Ida Marie Lomholt Wismann; Anne Klejsgaard Friis (27. maj 2022), [https://nyheder.tv2.dk/politik/2022-05-27-socialdemokratiets-kovending-fra-ubetydeligt-til-afgoerende-paa-faa-maaneder "Socialdemokratiets kovending: Fra ubetydeligt til afgørende på få måneder"], ''nyheder.tv2.dk''</ref> Kompromisset medførte et markant løft af udgifterne til [[Forsvaret]], som senest i 2033 skulle udgøre 2 % af Danmarks [[bruttonationalprodukt]], udskrivning af en [[Folkeafstemningen om forsvarsforbeholdet|folkeafstemning om ophævelsen af Danmarks forsvarsforbehold]] og en målsætning om, at Danmark skulle gøres uafhængigt af russisk gas.<ref>[https://www.altinget.dk/artikel/folkeafstemning-og-udfasning-af-russisk-gas-her-er-den-store-forsvarsaftale "Overblik: Her er forsvarsaftalen"], [[Altinget.dk|''Altinget'']], 6. marts 2022</ref> Folkeafstemningen blev afholdt den 1. juni 2022 og resulterede i et stort ja med 66,9 % af stemmerne for afskaffelse af forsvarsforbeholdet.<ref>[https://www.berlingske.dk/politik/historisk-resultat-for-foerste-gang-smider-danmark-et-af-vores-eu "Historisk resultat: For første gang smider Danmark et af vores EU-forbehold"], ''[[Berlingske]]'', 1. juni 2022</ref>
Historie Foreninger Organisationer